Kinematografiya agentligi tomonidan Navro'z bayramida Samarqandda premera o'tkazildi

Kinematografiya agentligi Milliy kinematografiyani rivojlantirish markazi bilan hamkorlikda tashkil etilgan Kinokarvon safarlari davom etmoqda.

19 mart kuni Navro'z bayrami oldidan Samarqand shaxridagi “Sharq yulduzi” kinoteatrida rejissyor Ali Hamraevning “Samarqandda qovun tarovati” badiiy filmi namoyish etildi. Namoyishdan avval film ijodkorlari bilan uchrashuv tashkil etildi. Ular kinozaldagi tomoshabinlar bilan kinokartinaning suratga olish jarayonlari, Samarqand viloyatidagi sarguzashtlar, qiziqarli voqealar va jonli taassurotlar bilan o'rtoqlashdi.
Mazkur kinokartina agentlik buyurtmasiga binoan “Yoshlik” kinostudiyasi hamda Samarqand viloyati hamkorligida suratga olingan. Stsenariy muallifi va postanovkachi rejissyor Ali Hamroev, postanovkachi operator va rassom Rifkat Ibragimov, kartina direktori Hojiakbar Sagatov, rejissyor Azim Aytmatov, grimyor Sanobar Qanoatova, liboslar bo'yicha rassom Sabina Nazarmuhammedova, rejissyor assistentlari Mahmudali Guseynov, Umidjon Ro'ziboyev.
Kinokarvon safarlari respublikaning deyarli barcha hududlarida bo'lib o'tishi rejalashtirilgan. Yangi filmlar premeralari, ijodiy uchrashuvlar, davra suhbatlari, yorqin fotosessiyalar va jonli muloqotlar ham bo'lib o'tadi.